Ralf reken Lewis maak soms die pap té dik aan | Maroela Media
Ralf Schumacher, die voormalige F1-renjaer, meen dat Lewis Hamilton se nekbesering nie so ernstig was as wat hy voorgee nie.
Hamilton en Max Verstappen was tydens die Italiaanse Grand Prix in 'n ongeluk, met die Red Bull-renjaer se motor wat bo-op die Mercedes tot stilstand gekom het.
"Ek is so dankbaar dat ek steeds hier is. Ek voel ongelooflik geseënd dat iemand vandag oor my gewaak het. Ek dink nie ek is al ooit deur 'n motor op die kop getref nie en dit was nogal 'n groot skok vir my," het Hamilton ná die afloop van die wedren gesê.
Die verdedigende wêreldkampioen het ook oor nekpyn gekla, terwyl hy verder ontevrede was omdat Verstappen nie eers gestop het om te kyk of hy oukei is voordat hy vies terug na sy span gestap het nie.
Maar sê Schumacher, die Mercedes-renjaer is dalk besig om 'n berg van 'n molshoop te maak – veral wat die besering betref.
"Ek dink Lewis was dalk 'n bietjie oordramaties, veral wanneer jy in ag neem dat hy die volgende dag sonder enige probleme na New York gevlieg het," het Schumacher gesê.
Hy reken ook dat Toto Wolff (Mercedes-spanbaas) dalk 'n bietjie oorbeskermend jeens Hamilton is.
"Elke keer wanneer daar 'n bietjie kritiek is, sê hy onmiddellik dat 'n mens nie só met 'n sewemalige wêreldkampioen moet praat nie.
"Ja, Lewis is 'n wonderlike renjaer, maar hy is ook net 'n mens en daar word soms te min aandag aan sy tekortkominge geskenk."
100% Reg, Hoe baie keer het ander F1 renjaers nie al ongelukke gemaak teen hoe spoed teen iets vas ry en dan stap die manne weg van dit af. Maar n "stadige" ongeluk en arme Hamilton is amper dood soos hy aan gaan. Kry hom tog net jammer.
Moet ons werklik kommentaar lewer. Ons ken mos die hele storie. Ons ervaar dit elke dag.
"………maar hy is ook net 'n mens en daar word soms te min aandag aan sy tekortkominge geskenk."…………." — ai!!, is dit nou nie mooi gestel nie!!!! :-) :-) :-)
Ek het onlangs 'n video gekyk oor die huidige F1 jaers van hoe hulle opgekom het tot F1. Ek hou nou maar een maal nie van Lewis nie en as mens kyk hoe bedorwe hy eintlik grootgeword het, hoe sy pa alles opgeoffer het om hom op die hande te dra, kan mens verstaan waar sy grootheidswaan vandaan kom.